Juozas Lubas

**Juozas Lubas** (g. 2002 m. gegužės 22 d.) – Lietuvos futbolininkas, saugas.

## Karjera
### Stumbro klubas
2019 m. priklausė FC Stumbras, tačiau pagrindinėje sudėtyje nesužaidė nė vienerių rungtynių. Vasarą, kai klubas buvo pašalintas iš A lygos, perėjo į FK Riteriai.
### Riterių klubas
Debiutas profesionaliame futbole įvyko 2019 m., kai sužaidė pirmas rungtynes A lygoje atstovaudamas FK Riteriai. Iš viso 2019 m. sužaidė dvejas rungtynes.

2020 m. dažniausiai žaidė Riteriai B ekipoje, kuri rungtyniavo Pirmoje lygoje.

2022 m. A lygoje atstovaudamas Riterių klubo pagrindinei ekipai pasirodė tris kartus ir oficialiai sužaidė vos dvidešimt penkias minutes. O Pirmoje lygoje žaisdamas Riteriai B ekipoje pelnė penkis įvarčius.
#### Jonavos klubas
2022 m. liepos 22 d. pranešta apie tai, kad žaidėjas skolinamas FK Jonava.

Debiutavo jonaviškių ekipoje 2022 m. liepos 23 d. rungtynėse prieš FA Šiauliai. Šiose rungtynėse pasižymėjo pelnydamas įvartį. Šiauliečiai nugalėjo jonaviškius rezultatu 3-1.

2022 m. lapkričio 23 d. pelnė įvartį rungtynėse prieš FK Panevėžys. Po šio įvarčio jonaviškiai pirmavo rezultatu 1:0, bet nesugebėjo išlaikyti persvaros ir pralaimėjo.
#### Džiugo klubas
2023 m. sausio 19 d. tapo žinoma, kad nuomos pagrindais žaidėjas rungtyniaus „Džiugo“ klube.

2023 m. kovo 5 d. rungtynėse prieš FK Žalgiris pasižymėjo pelnydamas du įvarčius, o Džiugo klubas nugalėjo varžovus išvykoje.

### „Egniatia“ klubas
2024 m. sausio mėn. tapo žinoma, kad žaidėjas pasirašė 2,5 m. trukmės sutartį iki 2026 m. pabaigos su Egnatia.

2024 m. vasario 10 d. debiutavo Superlygos rungtynėse prieš „Laçi“ klubą. Lietuvis pasirodė po keitimo pačioje mačo pabaigoje (88 min.) ir žaidė iki finalinio švilpuko.

Klubas iškovojo 2023–2024 m. Albanijos futbolo taurę. 

#### „Egniatia“ klubas
2024 m. rugsėjo 1 d. tapo žinoma, kad futbolininkas nuomos pagrindais keliasi į KF Ferizaj (Kosovas).

### „Transinvest“ klubas
2025 m. kovo 8 d. tapo žinoma, kad futbolininkas grįžo į Lietuvą. Atstovavo Vilniaus rajono FK Transinvest klubui.

### „Dainavos“ klubas
2025 m. liepos mėn. pranešta, kad futbolininkas keliasi į DFK Dainava.

2025 m. liepos 21 d. debiutavo A lygos rungtynėse prieš Kauno Žalgirį. Šiose rungtynėse 24 min. kauniečiai liko mažumoje, kai iš aikštės buvo pašalintas Eduardas Jurjonas, tačiau pirmojo kėlinio pabaigoje pasižymėjo Valdas Paulauskas, o susitikimo pabaigoje pasižymėjo Nosa Edokpolor ir Dejan Georgijevič (nuo 11 metrų žymos), o kauniečiai sutriuškino Alytaus „Dainavą“ rezultatu 3-0.

2025 m. rugpjūčio 3 d. pelnė savo pirmąjį įvartį A lygos rungtynėse prieš Marijampolės „Sūduvą“. Futbolininkas susitikimą pradėjo startinėje sudėtyje ir žaidė iki finalinio švilpuko. Antrojo kėlinio pradžioje po J. Lubo tikslaus smūgio alytiškiai pirmavo 2-1, o rungtynės baigėsi rezultatyviomis lygiosiomis 2-2.

Po 2025 m. sezono klubas iškrito iš A lygos, žaidėjo kontraktas pratęstas nebuvo.

### FC Neptūnas
 FC Neptūnas pranešė kad J.Lubas prisijungia prie Pirmos lygos klubo.

## Statistika
; A lygos statistika

Spalvų reikšmės: 
: rungtyniavo A lygoje;

## Žaidimas rinktinėje
Buvo kviečiamas į Lietuvos jaunimo U-16 rinktinę, tačiau joje nedebiutavo. Atstovavo Lietuvos U–19 ir U-21 rinktinėse, įmušė vieną įvartį.

## Pasiekimai
;  su FC Egnatia
* Albanijos Superlygos čempionas: 2024 m.
* Albanijos futbolo taurės laimėtojas: 2024 m.

## Išnašos

## Nuorodos
* alyga.lt svetainė
* SOCCERWAY
* lietuvosfutbolas.lt
* Globalsportsarchive
* fcdziugas.lt svetainė